ΑΠΟΦΑΣΕΙΣ
Αριθμ. 2746
Τροποποίηση/αντικατάσταση της υπ’ αρ. 4652/
2021 (Β’ 4138) απόφασης της Συγκλήτου του Πανεπιστημίου Μακεδονίας σχετικά με την έγκριση
του Κανονισμού λειτουργίας του Προγράμματος
Μεταπτυχιακών Σπουδών (Π.Μ.Σ.) του Τμήματος Μουσικής Επιστήμης και Τέχνης της Σχολής
Κοινωνικών, Ανθρωπιστικών Επιστημών και Τεχνών με τίτλο «Επιστήμες και Τέχνες της Μουσι-
κής (Master in Music Science and Arts)», όπως
τροποποιήθηκε/αντικαταστάθηκε με την υπ’ αρ.
5606/2022 (Β’ 4784) όμοια απόφαση.
Η ΣΥΓΚΛΗΤΟΣ TOY ΠΑΝΕΠΙΣΤΗΜΙΟΥ
ΜΑΚΕΔΟΝΙΑΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως τις
διατάξεις των άρθρων 79-88 του Κεφαλαίου Θ’ και της
παρ. 1 του άρθρου 455.
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση, Σύστημα μεταφοράς
και συσσώρευσης πιστωτικών μονάδων - Παράρτημα
Διπλώματος» (Α’ 189).
3. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση Τμημάτων και Ίδρυση - Συγκρότηση Σχολών» (Α’ 129).
4. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων.
5. Την υπό στοιχεία 18137/Ζ1/16-2-2023 (Β’ 1079) κοινή υπουργική απόφαση για τον καθορισμό των προϋπο-
θέσεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως
Εκπαίδευσης στα Α.Ε.Ι..
6. Την υπ’ αρ. 4651/2021 (Β’ 4139) απόφαση της Συγκλήτου, περί ίδρυσης του Προγράμματος Μεταπτυ-
χιακών Σπουδών του Τμήματος Μουσικής Επιστήμης
και Τέχνης της Σχολής Κοινωνικών, Ανθρωπιστικών Επιστημών και Τεχνών του Πανεπιστημίου Μακεδονίας, με
τίτλο: «Επιστήμες και Τέχνες της Μουσικής (Master in
Music Science and Arts)», όπως τροποποιήθηκε/αντικαταστάθηκε με την υπ’ αρ. 5605/2022 (Β’ 4741) απόφαση
της Συγκλήτου.
7. Την υπ’ αρ. 4652/2021 (Β’ 4138) απόφαση της Συγκλήτου του Πανεπιστημίου Μακεδονίας για την έγκριση
του Κανονισμού λειτουργίας του Π.Μ.Σ. του Τμήματος
Μουσικής Επιστήμης και Τέχνης της Σχολής Κοινωνικών,
Ανθρωπιστικών Επιστημών και Τεχνών με τίτλο: «Επιστήμες και Τέχνες της Μουσικής (Master in Music Science
and Arts)», όπως τροποποιήθηκε/αντικαταστάθηκε με
την υπ’ αρ. 5606/2022 (Β’ 4784) απόφαση της Συγκλήτου.
8. Την υπ’ αρ. 5089/14.6.2023 απόφαση της Συγκλήτου του Πανεπιστημίου Μακεδονίας «Έγκριση Κανονι-
σμού Προγραμμάτων Μεταπτυχιακών και Διδακτορικών
Σπουδών Πανεπιστημίου Μακεδονίας» (Β’ 4014).
9. Την απόφαση της υπ’ αρ. 6/10.11.2023 συνεδρίασης
της Συνέλευσης του Τμήματος Μουσικής Επιστήμης και
Τέχνης σχετικά με την τροποποίηση/αντικατάσταση της
υπ’ αρ. 4652/2021 (Β’ 4138) απόφασης της Συγκλήτου
του Πανεπιστημίου Μακεδονίας σχετικά με την έγκριση
του Κανονισμού λειτουργίας του Π.Μ.Σ. του Τμήματος
Μουσικής Επιστήμης και Τέχνης της Σχολής Κοινωνικών,
Ανθρωπιστικών Επιστημών και Τεχνών με τίτλο: «Επιστήμες και Τέχνες της Μουσικής (Master in Music Science
and Arts)», όπως τροποποιήθηκε/αντικαταστάθηκε με
την υπ’ αρ. 5606/2022 (Β’ 4784) όμοια απόφαση.
10. Την απόφαση της υπ’ αρ. 10(1)/17.01.2024 συνεδρίασης της Επιτροπής Μεταπτυχιακών Σπουδών του
Πανεπιστημίου Μακεδονίας περί τροποποίησης της
υπ’ αρ. 4652/2021 (Β’ 4138) απόφασης της Συγκλήτου
σχετικά με την έγκριση του Κανονισμού λειτουργίας του
Π.Μ.Σ. του Τμήματος Μουσικής Επιστήμης και Τέχνης
της Σχολής Κοινωνικών, Ανθρωπιστικών Επιστημών και
Τεχνών με τίτλο: «Επιστήμες και Τέχνες της Μουσικής
(Master in Music Science and Arts)», όπως τροποποιήθηκε/αντικαταστάθηκε με την υπ’ αρ. 5606/2022 (Β’ 4784)
όμοια απόφαση.
11. Την απόφαση της υπ’ αρ. 7/19.01.2024 έκτακτης
συνεδρίασης της Συγκλήτου του Πανεπιστημίου Μακεδονίας, αναφορικά με την έγκριση τροποποίησης/ανα-
θεώρησης της υπ’ αρ. 4652/2021 (Β’ 4138) απόφασης
της Συγκλήτου σχετικά με την έγκριση του Κανονισμού
λειτουργίας του Π.Μ.Σ. του Τμήματος Μουσικής ΕπιστήΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1022
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
μης και Τέχνης της Σχολής Κοινωνικών, Ανθρωπιστικών
Επιστημών και Τεχνών με τίτλο: «Επιστήμες και Τέχνες της
Μουσικής (Master in Music Science and Arts)», όπως τροποποιήθηκε/αντικαταστάθηκε με την υπ’ αρ. 5606/2022
(Β’ 4784) όμοια απόφαση.
12. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζουμε:
Εγκρίνουμε την τροποποίηση/αντικατάσταση της
υπ’ αρ. 4652/2021 (Β’ 4138) απόφασης της Συγκλήτου
του Πανεπιστημίου Μακεδονίας σχετικά με την έγκριση
του Κανονισμού λειτουργίας του Π.Μ.Σ. του Τμήματος
Μουσικής Επιστήμης και Τέχνης της Σχολής Κοινωνικών,
Ανθρωπιστικών Επιστημών και Τεχνών με τίτλο: «Επιστήμες και Τέχνες της Μουσικής (Master in Music Science
and Arts)», όπως τροποποιήθηκε/αντικαταστάθηκε με
την υπ’ αρ. 5606/2022 (Β’ 4784) απόφαση της Συγκλήτου
του Πανεπιστημίου Μακεδονίας, ως ακολούθως:
ΚΑΝΟΝΙΣΜΟΣ ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΙΣ «ΕΠΙΣΤΗΜΕΣ ΚΑΙ ΤΕΧΝΕΣ ΤΗΣ
ΜΟΥΣΙΚΗΣ»
Άρθρο 1
Ίδρυση και λειτουργία του Π.Μ.Σ.
(α) Το Τμήμα Μουσικής Επιστήμης και Τέχνης (τ.Μ.Ε.Τ.)
της Σχολής Κοινωνικών, Ανθρωπιστικών Επιστημών και
Τεχνών του Πανεπιστημίου Μακεδονίας (ΠΑΜΑΚ) οργανώνει και λειτουργεί από το ακαδημαϊκό έτος 2021 - 2022
Πρόγραμμα Μεταπτυχιακών Σπουδών (Π.Μ.Σ.) με τίτλο
«Επιστήμες και Τέχνες της Μουσικής (Master in Music
Sciences and Arts)» σύμφωνα με τις διατάξεις της απόφασης αυτής και τις διατάξεις της σχετικής νομοθεσίας.
(β) Η δομή, η οργάνωση, η λειτουργία και η αξιολόγηση των μεταπτυχιακών σπουδών του τ.Μ.Ε.Τ. διέπονται
από τις διατάξεις των νόμων και τις υπουργικές αποφάσεις, καθώς και από τον παρόντα κανονισμό.
(γ) Οι διατάξεις του Κανονισμού Μεταπτυχιακών Σπουδών του τ.Μ.Ε.Τ. εξειδικεύουν και συμπληρώνουν το νο-
μοθετικό πλαίσιο που διέπει τις μεταπτυχιακές σπουδές
και ρυθμίζουν θέματα δομής, οργάνωσης και λειτουργίας του Π.Μ.Σ., τα οποία δεν ρυθμίζονται ρητώς από
το θεσμικό πλαίσιο, είτε επειδή προβλέπονται για αυτά
σχετικές εξουσιοδοτήσεις από το νόμο είτε επειδή υπόκεινται σε αποφάσεις της Συνέλευσης του Τμήματος (ΣΤ).
Άρθρο 2
Γνωστικό αντικείμενο - Σκοπός - Τίτλοι σπουδών
Συνεκτιμώντας τις ανάγκες της χώρας για πολύπλευρα
καταρτισμένους επαγγελματίες στο χώρο της μουσικής,
το Π.Μ.Σ. «Επιστήμες και Τέχνες της Μουσικής» έχει ως
σκοπό τόσο τη διασφάλιση της επιστημονικής και καλλιτεχνικής επάρκειας των φοιτητών, όσο και την ανάπτυξη
των επαγγελματικών εκείνων δεξιοτήτων που θα τους
επιτρέψουν να ανταποκριθούν με αποτελεσματικότητα
στο ευμετάβλητο επαγγελματικό περιβάλλον της εποχής
μας. Επιπλέον, λαμβάνοντας υπόψη τις σύγχρονες διεθνείς τάσεις ώσμωσης των επιστημονικών και των καλ-
λιτεχνικών πεδίων που αφορούν στη μουσική, το Π.Μ.Σ.
«Επιστήμες και Τέχνες της Μουσικής» αποσκοπεί στην
εξειδίκευση των φοιτητών όχι τόσο σε κάποιο συγκεκριμένο και διακριτό επιστημονικό ή καλλιτεχνικό πεδίο που
αφορά στη μουσική, όσο στη διαχείριση της αμοιβαία
επωφελούς διαλεκτικής σχέσης των πεδίων αυτών. Στο
πλαίσιο αυτό, οι ειδικότεροι στόχοι του Π.Μ.Σ. είναι:
- η ισόρροπη και διαλεκτική ανάπτυξη της επιστημονικής και καλλιτεχνικής διάστασης των φοιτητών
- η παραγωγή και προαγωγή υψηλού επιπέδου καλλιτεχνικού έργου, ενημερωμένου από την επιστημονική
γνώση που το πλαισιώνει
- η προώθηση της βασικής και εφαρμοσμένης έρευνας
για τη μουσική, ενημερωμένης από την εμπειρία που
εγγυάται η ενεργητική εμπλοκή με τη μουσική πράξη
- η διάχυση στην κοινωνία μιας νέας αντίληψης για
τη μουσική, τον κοινωνικοπολιτισμικό της ρόλο και την
ευθύνη των ατόμων που τη διαχειρίζονται (καλλιτεχνικά
και επιστημονικά).
Το Π.Μ.Σ. οδηγεί στην απονομή ενιαίου Διπλώματος
Μεταπτυχιακών Σπουδών (Δ.Μ.Σ.) στις «Επιστήμες και
Τέχνες της Μουσικής» (Master in Music Sciences and
Arts).
Υπόδειγμα διπλώματος παρατίθεται στο παράρτημα
Β στο τέλος της παρούσας απόφασης.
Άρθρο 3
Εισαγωγή στο Π.Μ.Σ. - Διαδικασία επιλογής
Κατηγορίες Πτυχιούχων που γίνονται δεκτοί
Στο Π.Μ.Σ. «Επιστήμες και Τέχνες της Μουσικής» γίνονται δεκτοί, μετά από διαδικασία επιλογής, αποκλειστικά
πτυχιούχοι τμημάτων Μουσικών Σπουδών και Μουσικής
Επιστήμης και Τέχνης Ανώτατων Εκπαιδευτικών Ιδρυμάτων της ημεδαπής (ΑΕΙ) και ομοταγών αναγνωρισμέ-
νων ιδρυμάτων της αλλοδαπής. Η διαδικασία εισαγωγής
(προϋποθέσεις και κριτήρια) καθορίζεται αναλυτικά ως
εξής:
3.1. Προκήρυξη επιλογής μεταπτυχιακών φοιτητών
Κάθε χρόνο ανακοινώνεται στην ιστοσελίδα του ΠΑΜΑΚ η προκήρυξη για την εισαγωγή νέων φοιτητών στο
Π.Μ.Σ. Στην προκήρυξη αναφέρονται:
- Βασικές πληροφορίες σχετικά με το πρόγραμμα των
προσφερόμενων μαθημάτων (βλ. παρ. 4.4)
- Ο συνολικός αριθμός των εισακτέων μεταπτυχιακών
φοιτητών
- Οι προϋποθέσεις συμμετοχής των υποψηφίων μεταπτυχιακών φοιτητών στη διαδικασία επιλογής (βλ.
παρ. 3.3)
- Οι προθεσμίες και τα απαραίτητα δικαιολογητικά που
πρέπει να υποβληθούν (βλ. παρ. 3.4)
- Οι διαδικασίες και τα κριτήρια επιλογής (βλ. παρ. 3.5
και 3.6)
- Κάθε άλλη πληροφορία την οποία η ΣT κρίνει απαραίτητη.
3.2. Αριθμός και κατηγορίες εισακτέων
(α) Στο Π.Μ.Σ. «Επιστήμες και Τέχνες της Μουσικής»
γίνονται δεκτοί, μετά από διαδικασία επιλογής, αποκλειστικά πτυχιούχοι τμημάτων Μουσικών Σπουδών
και Μουσικής Επιστήμης και Τέχνης Ανώτατων Εκπαιδευτικών Ιδρυμάτων της ημεδαπής (Α.Ε.Ι.) και ομοταγών
αναγνωρισμένων ιδρυμάτων της αλλοδαπής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
(β) Ο ανώτατος αριθμός εισακτέων μεταπτυχιακών
φοιτητών στο Π.Μ.Σ. ορίζεται σε τριάντα πέντε (35)
κατ’ έτος και υπαγορεύεται από το φόρτο εργασίας που
μπορούν να αναλάβουν οι διδάσκοντες. Ο κατώτατος
αριθμός εισακτέων ορίζεται σε δεκαπέντε (15). Κάτω
από αυτό τον αριθμό υφίσταται αδυναμία λειτουργίας
των καλλιτεχνικών αντικειμένων του προγράμματος
σπουδών.
(γ) Ο ανώτατος αριθμός εισακτέων μεταπτυχιακών
φοιτητών στο Π.Μ.Σ. δύναται να αυξηθεί στην περίπτωση ισοβαθμίας μεταξύ των επιτυχόντων μετά από
σχετική εισήγηση της ΣΕ και απόφαση της ΣΤ.
(δ) Τα μέλη των κατηγοριών Ε.Ε.Π., Ε.ΔΙ.Π. και Ε.ΤΕ.Π.
που πληρούν τις προϋποθέσεις του ν.4957/2022 και του
Κανονισμού μπορούν, μετά από αίτησή τους, να εγγραφούν στο πρόγραμμα ως υπεράριθμοι και μόνο ένας κατ’
έτος, μόνο εφόσον οι τίτλοι σπουδών και το έργο τους
στο ΠΑΜΑΚ είναι συναφείς με το αντικείμενο του Π.Μ.Σ.
3.3. Προϋποθέσεις υποβολής αίτησης, εισαγωγής και
φοίτησης.
Για τη συμμετοχή στη διαδικασία επιλογής στο Π.Μ.Σ.,
τυπικές προϋποθέσεις είναι οι εξής:
(α) Κατοχή πτυχίου πρώτου κύκλου Μουσικών Σπουδών ή Μουσικής Επιστήμης και Τέχνης Ανώτατου Εκ-
παιδευτικού Ιδρύματος (Α.Ε.Ι.), τετραετούς τουλάχιστον
διάρκειας φοίτησης, της ημεδαπής ή ομοταγών Ιδρυμάτων της αλλοδαπής,
(β) Γενικός βαθμός του ανωτέρω προπτυχιακού προγράμματος σπουδών τουλάχιστον επτάμισυ (7,5).
(γ) Επιτυχής εξέταση σε πτυχιακό ρεσιτάλ και/ή πτυχιακή εργασία, στο πλαίσιο του ΠΠΣ, με βαθμό τουλάχιστον
οκτώ (8).
(δ) Καλή γνώση της αγγλικής γλώσσας (σε επίπεδο Β2
ή ανώτερο), σύμφωνα με το Συμβούλιο της ευρώπης, το
οποίο γίνεται αποδεκτό από τον ΑΣΕΠ (όπως φαίνεται
στην πιο πρόσφατη έκδοση του Ειδικού Παραρτήματος
(Α2) Απόδειξης Γλωσσομάθειας). Επιπλέον, για το TOEFL
(Internet- based test) απαιτείται βαθμός αντίστοιχος του
επιπέδου Β2, σύμφωνα με τους εκάστοτε πίνακες του
ETS. Δεκτά γίνονται πτυχία τριτοβάθμιας εκπαίδευσης
από Αγγλόφωνο Πανεπιστήμιο (το ίδρυμα που απονέμει
τους τίτλους να συμπεριλαμβάνεται στον κατάλογο των
αλλοδαπών ιδρυμάτων, που τηρεί και επικαιροποιεί ο
ΔΟΑΤΑΠ) ή πτυχίο Αγγλικής Φιλολογίας. Τα ανωτέρω
πιστοποιητικά γλωσσομάθειας θα πρέπει να βρίσκονται
εν ισχύ την ημερομηνία υποβολής της αίτησης και των
σχετικών δικαιολογητικών για τη συμμετοχή στο Π.Μ.Σ.
Σε περίπτωση που ο αιτών δηλώνει ότι εκκρεμεί η πιστοποίηση της γλωσσομάθειας, θα πρέπει να συμπεριλαμ-
βάνεται στα δικαιολογητικά της αίτησης βεβαίωση από
τον εν λόγω φορέα ότι έχει εξεταστεί και ότι αναμένει
αποτελέσματα.
(ε) Για τους αλλοδαπούς υποψηφίους οι οποίοι κατέχουν πτυχίο Α.Ε.Ι. του εξωτερικού ισότιμο ή/και αντίστοι-
χο με πτυχία ελληνικών Α.Ε.Ι., απαιτείται πιστοποιητικό
επαρκούς γνώσης της ελληνικής γλώσσας, το οποίο
απονέμεται από δημόσιους εξουσιοδοτημένους φορείς.
(στ) Όσοι υποψήφιοι αποδεδειγμένα έχουν συμμετάσχει σε εξετάσεις πιστοποίησης γλωσσομάθειας αλλά
δεν έχουν λάβει ακόμη τα σχετικά πιστοποιητικά, δύνανται να υποβάλλουν υποψηφιότητα για το πρόγραμ-
μα και να συμμετάσχουν στη διαδικασία καλλιτεχνικής
ακρόασης, αλλά, σε περίπτωση που περιλαμβάνονται
στη σειρά των εισακτέων, δεν μπορούν να εγγραφούν
εάν έως την καταληκτική προθεσμία υποβολής των σχετικών εγγράφων δεν έχουν προσκομίσει στη Γραμματεία
του τ.Μ.Ε.Τ. το σχετικό πιστοποιητικό. Στην περίπτωση
αυτή, τη θέση τους καταλαμβάνουν οι αμέσως επόμενοι
στη σειρά αξιολόγησης.
(ζ) Εφόσον πληρούνται όλα τα ανωτέρω κριτήρια, οι
υποψήφιοι καλούνται επιπλέον σε διαδικασία ατομικής
καλλιτεχνικής ακρόασης σε αντικείμενο συναφές με το
καλλιτεχνικό αντικείμενο που σκοπεύουν να επιλέξουν,
εφόσον τελικά επιλεγούν. Υποψήφιοι που δεν πληρούν
κάποιο από τα κριτήρια (α) - (δ), αποκλείονται από τη
διαδικασία της ακρόασης (βλ. παρ. 3.5).
(η) Η επιλογή των φοιτητών διενεργείται σύμφωνα με
τις διαδικασίες που περιγράφονται στις παρ. 3.5 και 3.6
από την Επιτροπή Επιλογής Υποψηφίων μεταπτυχιακών
φοιτητών (ΕΕΥ), η οποία αποτελείται από το Διευθυντή
του Π.Μ.Σ. και τέσσερα (4) μέλη του προσωπικού του
Τμήματος Μ.Ε.Τ. που διδάσκουν συναφή με το εξεταζόμενο γνωστικά αντικείμενα του Π.Μ.Σ.. Τα μέλη αυτά
ορίζονται από τη Σ.Ε. σύμφωνα με το άρθρο 82 του
ν. 4957/2022. H Ε.Ε.Υ. διενεργεί και τη διαδικασία της
ακρόασης και συνέντευξης που προβλέπεται στον παρόντα κανονισμό και, με βάση και τα υπόλοιπα κριτήρια
επιλογής, καταρτίζει τελικό πίνακα εισακτέων, τον οποίο
διαβιβάζει στη Σ.Ε..
3.4. Αιτήσεις και δικαιολογητικά συμμετοχής
(α) Για τη συμμετοχή στη διαδικασία επιλογής απαιτούνται τα εξής δικαιολογητικά:
- Αίτηση συμμετοχής στο Π.Μ.Σ.
- Αυτοπεριγραφική Έκθεση (Statement of Purpose)
- Φωτοτυπία αστυνομικής ταυτότητας
- Μία πρόσφατη φωτογραφία, στην οποία να αναγράφεται το ονοματεπώνυμο του υποψηφίου
- Αντίγραφο πτυχίου ελληνικού Α.Ε.Ι. ή αντίγραφο ανώτατου ιδρύματος της αλλοδαπής
- Πιστοποιητικό σπουδών με αναλυτική βαθμολογία
προπτυχιακών μαθημάτων στο οποίο αναγράφεται και ο
βαθμός του πτυχίου ή παράρτημα διπλώματος (το οποίο
επισυνάπτεται στον τίτλο σπουδών).
- Πιστοποιητικό καλής (Β2) γνώσης της αγγλικής γλώσσας και (εφόσον υπάρχει) πιστοποιητικό γνώσης επιπλέ-
ον ξένης γλώσσας
- Αντίγραφο κάθε άλλου τίτλου σπουδών (επικουρικά) Προκειμένου να αναγνωριστεί ένας τίτλος σπουδών
πρέπει:
- το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων, που
τηρεί και επικαιροποιεί ο ΔΟΑΤΑΠ.
- η αναγνώριση των τίτλων γίνεται σύμφωνα με όσα
προβλέπει η εκάστοτε νομοθεσία
(β) Η προθεσμία υποβολής των αιτήσεων και των
σχετικών δικαιολογητικών αποφασίζεται από τη Σ.Τ.
σε συνάρτηση με την έναρξη του κάθε κύκλου σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
3.5. Διαδικασία επιλογής των μεταπτυχιακών φοιτητών.
(α) Η Γραμματεία του Π.Μ.Σ. παραλαμβάνει τις αιτήσεις
και τα δικαιολογητικά των υποψηφίων εντός των προβλεπόμενων προθεσμιών της προκήρυξης. Μετά το πέ-
ρας της προθεσμίας υποβολής αιτήσεων, διαβιβάζει τους
φακέλους των υποψηφίων στη ΣΕ, η οποία ελέγχει την
πληρότητα των φακέλων και την εγκυρότητα των δικαιολογητικών και η οποία έχει την ευθύνη και την εποπτεία
των περαιτέρω ενεργειών και διαδικασιών επιλογής των
υποψηφίων μεταπτυχιακών φοιτητών.
(β) Η ΣΕ αποκλείει από την περαιτέρω διαδικασία τους
υποψήφιους που δεν πληρούν κάποιο από τα κριτήρια
της παρ. 3.4 και οργανώνει τη διαδικασία ατομικής ακρόασης και συνέντευξης για τους υπόλοιπους υποψηφί-
ους. Η ΕΕΥ διενεργεί τη διαδικασία ατομικής ακρόασης,
βαθμολογεί τους υποψηφίους, καταρτίζει βαθμολογικό
πίνακα κατά φθίνουσα σειρά εισακτέων και εισηγείται
στη ΣΕ τον αριθμό και τα ονόματα των επιτυχόντων.
(γ) Για τη διαδικασία της καλλιτεχνικής ακρόασης, οι υποψήφιοι υποβάλλουν στον φάκελο υποψηφιότητάς τους:
- δήλωση επιθυμίας εξέτασης σε ένα (1) συγκεκριμένο
όργανο/φωνή
- φάκελο συνθέσεων (εφόσον ενδιαφέρονται να εξεταστούν στο αντικείμενο της σύνθεσης)
- παρτιτούρες του προγράμματος που θα εκτελέσουν
- σύντομο βιογραφικό σημείωμα.
Ως «όργανο» νοείται εδώ οποιοδήποτε μουσικό όργανο ή φωνή ή διεύθυνση οργανικών ή φωνητικών συνό-
λων ή φάκελος συνθέσεων (αντιστοιχεί στα καλλιτεχνικά
αντικείμενα της σύνθεσης και ποιητικής).
(δ) Η ύλη και το πρόγραμμα (ημερομηνίες και ώρες)
των καλλιτεχνικών ακροάσεων του Π.Μ.Σ. αναρτώνται
στην ιστοσελίδα του Π.Μ.Σ. και του τ.Μ.Ε.Τ. και επικαιροποιούνται ετησίως κατόπιν σχετικών εισηγήσεων των
αρμόδιων διδασκόντων.
(ε) Η ΕΕΥ δύναται να απορρίψει αιτήσεις υποψηφίων
που δεν έχουν επισυνάψει τα ανωτέρω έντυπα στο φάκελό τους.
στ) Οι υποψήφιοι είναι αποκλειστικά υπεύθυνοι για την
εξασφάλιση συνοδού (εφόσον αυτό χρειάζεται).
ζ) Οι επικυρωμένοι από τη ΣΕ πίνακες επιτυχόντων
ανακοινώνονται από τη Γραμματεία του Π.Μ.Σ. στους
υποψηφίους, οι οποίοι καλούνται, εντός καθορισμένου χρονικού διαστήματος, να εγγραφούν στο Π.Μ.Σ.
Μετά από την παρέλευση του χρόνου εγγραφής ή τη
γραπτή δήλωση παραίτησης επιτυχόντων υποψηφίων
από το δικαίωμα εγγραφής, ή τη διαπίστωση έλλειψης
πιστοποιητικού γλωσσομάθειας (βλ. περ. στ παρ. 3.3), η
Γραμματεία του Π.Μ.Σ. μπορεί να καλέσει προς εγγραφή
τους επιλαχόντες κατά τη σειρά προτεραιότητας των
πινάκων επιτυχίας.
(η) Ενστάσεις επί των αποτελεσμάτων των εξετάσεων
δεν γίνονται δεκτές.
(θ) Η διαδικασία επιλογής των υποψηφίων και η ανακοίνωση των αποτελεσμάτων ολοκληρώνονται πριν από
την έναρξη κάθε κύκλου σπουδών.
3.6. Προσδιορισμός και ποσοστιαίος συντελεστής των
κριτηρίων επιλογής.
Για την επιλογή των μεταπτυχιακών φοιτητών, λαμβάνονται υπόψη τα κριτήρια που προβλέπονται από την
κείμενη νομοθεσία και αντιστοιχίζονται με συντελεστές
βαρύτητας ως εξής:
(α) Ο βαθμός του πτυχίου πολλαπλασιάζεται επί 0,20.
(β) Ο βαθμός της διπλωματικής/προπτυχιακής εργασίας ή πρότζεκτ ή πτυχιακού ρεσιτάλ πολλαπλασιάζεται
επί 0,30.
(γ) Η βαθμολογία της ατομικής καλλιτεχνικής ακρόασης πολλαπλασιάζεται επί 0,50.
Ο τελικός βαθμός προκύπτει από τον μέσο όρο των
(α), (β) και (γ).
Ο υποψήφιος απορρίπτεται σε περίπτωση που συγκεντρώσει συνολική βαθμολογία μικρότερη της βάσης
του πέντε (5) στην ακρόαση/συνέντευξη. Οι υποψήφιοι που απορρίπτονται στην ακρόαση/συνέντευξη δεν
συμπεριλαμβάνονται στην τελική αξιολογική κατάταξη
των υποψηφίων που έχουν επιλεγεί και συνεπώς η βαθμολογία τους δεν συνυπολογίζεται με τις βαθμολογίες
των υπόλοιπων δικαιολογητικών (πτυχίου, πτυχιακής
εργασίας/ρεσιτάλ).
Με βάση τον τελικό αυτό βαθμό, οι υποψήφιοι κατατάσσονται κατά σειρά προτεραιότητας στον τελικό
πίνακα εισακτέων και εισάγονται στο πρόγραμμα.
Άρθρο 4
Λειτουργία του Π.Μ.Σ.
4.1. Τόπος διεξαγωγής των μαθημάτων
Τα μαθήματα πραγματοποιούνται στις εγκαταστάσεις
του Πανεπιστημίου Μακεδονίας.
4.2. Διάρκεια φοίτησης
(α) Η κανονική (ελάχιστη) διάρκεια φοίτησης ορίζεται σε
δύο (2) εξάμηνα. Η μέγιστη διάρκεια φοίτησης είναι 2 εξάμηνα πέραν της ελάχιστης. Σε εξαιρετικές περιπτώσεις, μόνο
για ιδιαίτερα σοβαρούς λόγους και μόνο κατόπιν τεκμηριωμένης αίτησης του φοιτητή και έγκρισης από τη ΣΤ είναι
δυνατή η παράταση φοίτησης πέραν του μεγίστου ορίου
των δύο ακαδημαϊκών ετών και μόνο για την υποστήριξη
της Μ.Δ.Ε.. Δεν δικαιούται σε καμία περίπτωση παράτασης
σπουδών φοιτητής που έχει αποτύχει ή που δεν προσήλθε
σε εξέταση του ίδιου μαθήματος τέσσερις φορές.
(β) Αναστολή φοίτησης: Σε εξαιρετικές περιπτώσεις και
μόνο για ιδιαίτερα σοβαρούς λόγους, δύναται ο φοιτητής
να αιτηθεί αναστολή σπουδών. Η αίτηση για αναστολή
φοίτησης, η οποία πρέπει να είναι πλήρως τεκμηριωμένη,
εγκρίνεται από τη ΣΤ ύστερα από εισήγηση της ΣΕ του
Π.Μ.Σ. Η αναστολή φοίτησης αιτείται και εγκρίνεται για
αποκλειστικά ένα (1) ακαδημαϊκό έτος. Άδεια αναστολής
φοίτησης για χρονικό διάστημα μεγαλύτερο του ενός
ακαδημαϊκού έτους μπορεί να χορηγείται αποκλειστικά
και μόνο σε περιπτώσεις παρατεταμένης νοσηλείας, που
πιστοποιούνται από δημόσιο φορέα, ή για άλλο σοβαρό
λόγο, για τον οποίο αποφασίζει η ΣΤ.
(γ) Μετά το πέρας της αναστολής φοίτησης, ο μεταπτυχιακός φοιτητής είναι υποχρεωμένος να παρακολουθή-
σει όλα τα μαθήματα τα οποία δεν έχει παρακολουθήσει
επαρκώς πριν την αναστολή της φοίτησης.
(δ) Κατά τη διάρκεια της αναστολής φοίτησης, αίρεται
η φοιτητική ιδιότητα και αναστέλλονται όλα τα σχετικά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
δικαιώματα που προβλέπονται από τον νόμο (φοιτητική
ταυτότητα, κάρτα, δελτίο φοιτητικού εισιτηρίου, ιατροφαρμακευτική περίθαλψη, κ.λπ.).
(ε) Αιτήσεις για αναστολή φοίτησης κατατίθενται στη
Γραμματεία του Π.Μ.Σ. Εφόσον η αίτηση για αναστολή
φοίτησης γίνεται μετά την έναρξη του εξαμήνου, η αναστολή ισχύει αναδρομικά από την αρχή του εξαμήνου
στη διάρκεια του οποίου έγινε η αίτηση.
(στ) Οι μεταπτυχιακοί φοιτητές που λαμβάνουν: α) εκπαιδευτική άδεια από το Υπουργείο Παιδείας, Θρησκευ-
μάτων και Αθλητισμού ή από άλλον δημόσιο φορέα,
και β) υποτροφία του ΙΚΥ ή άλλων δημόσιων/ιδιωτικών
φορέων, για το χρονικό διάστημα που λαμβάνουν την
υποτροφία, δεν δικαιούνται αναστολής φοίτησης.
ζ) Καθεστώς μερικής φοίτησης: Φοιτητές οι οποίοι
αποδεδειγμένα (με προσκόμιση σχετικής σύμβασης
εργασίας ή κάθε άλλου νόμιμου αποδεικτικού) εργάζονται κατά τις ημέρες και/ή ώρες διεξαγωγής του Π.Μ.Σ.,
δικαιούνται, κατόπιν σχετικής αίτησης, να ενταχθούν σε
καθεστώς μερικής φοίτησης. Η ΣΕ εξετάζει και εισηγείται
στη ΣΤ σχετικά με κάθε τέτοιο αίτημα. Το καθεστώς μερικής φοίτησης είναι ίσο με ένα (1) ακαδημαϊκό έτος. Οι
φοιτητές που εντάσσονται σε καθεστώς μερικής φοίτησης απαλλάσσονται, για το διάστημα αυτό, από την πα-
ρακολούθηση του μαθήματος «Εργαστήριο Συγγραφής
Μεταπτυχιακής Διπλωματικής Εργασίας» και από την
έναρξη συγγραφής Μ.Δ.Ε. Υποχρεούνται να παρακολουθήσουν και να εξεταστούν στα μαθήματα «Καλλιτεχνικό
Αντικείμενο - Πρακτική Άσκηση Ι-ΙΙ» και «Επιστημονικό
Αντικείμενο - Πρακτική Άσκηση Ι-ΙΙ».
Η διαδικασία δήλωσης θέματος και κατάθεσης της
Μ.Δ.Ε. ακολουθεί, σε αυτή την περίπτωση, τις διαδικασίες
που περιγράφονται στην παρ. 4.8, αλλά με την έναρξη
του επόμενου ακαδημαϊκού έτους.
(η) Το Π.Μ.Σ. θα λειτουργήσει μέχρι και το ακαδημαϊκό
έτος 2030 - 2031, με δυνατότητα ανανέωσης και λειτουργίας, σύμφωνα με την κείμενη νομοθεσία.
4.3. Δομή και υλοποίηση του Π.Μ.Σ.
(α) Το πρόγραμμα σπουδών αποτελείται από:
Μαθήματα Υποχρεωτικής Επιλογής:
«Καλλιτεχνικό αντικείμενο - Πρακτική Άσκηση Ι- ΙΙ» και
«Επιστημονικό Αντικείμενο - Πρακτική Άσκηση Ι-ΙΙ»
Υποχρεωτικά μαθήματα:
- «Εργαστήριο Συγγραφής Μεταπτυχιακής Διπλωματικής Εργασίας»
- «Μεταπτυχιακή Διπλωματική Εργασία» (Μ.Δ.Ε.), η
οποία μπορεί να είναι δύο ειδών:
(i) κειμενική
(ii) κειμενική που συνδυάζεται με σχετική συναυλία ή
παράσταση.
(β) Με πρόταση της ΣΤ και έγκριση της Συγκλήτου,
κατόπιν εισήγησης της Επιτροπής Μεταπτυχιακών Σπουδών, μπορεί να γίνεται τροποποίηση του προγράμματος
των μαθημάτων και ανακατανομή μεταξύ των εξαμήνων.
Ο καθορισμός του προγράμματος γίνεται με κύριο γνώμονα τη διασφάλιση τόσο της επιστημονικής και καλλι-
τεχνικής επάρκειας του περιεχομένου σπουδών, όσο και
της επαρκούς προσφοράς μαθημάτων σε σχέση με τις
ανάγκες των μεταπτυχιακών φοιτητών.
(γ) Όλα τα μαθήματα του Π.Μ.Σ. διδάσκονται από
Δευτέρα έως και Παρασκευή. Στον περιορισμό αυτό δεν
εμπίπτουν οι υποχρεώσεις των φοιτητών να συμμετέχουν στις εκπαιδευτικές, καλλιτεχνικές και ερευνητικές
δραστηριότητες του τ.Μ.Ε.Τ. (σεμινάρια, παρουσιάσεις,
συναυλίες, επισκέψεις, συνέδρια/ημερίδες, διαλέξεις
κ.λπ.) (βλ. παρ. 4.6ζ και 4.8δ).
(δ) Επίσημη γλώσσα διεξαγωγής των μαθημάτων του
Π.Μ.Σ. είναι η ελληνική. Σε ειδικές περιπτώσεις είναι δυνατόν τα μαθήματα να προσφέρονται και στην αγγλική
γλώσσα. Γλώσσα εκπόνησης της Μ.Δ.Ε. είναι η ελληνική.
Σε ειδικές περιπτώσεις, κατόπιν αιτήματος του φοιτητή
και θετικής εισήγησης του επιβλέποντα, είναι δυνατή
με έγκριση της ΣΕ η εκπόνηση της Μ.Δ.Ε. σε γλώσσα
διάφορη της ελληνικής.
Η έγκριση της γλώσσας εκπόνησης κάθε Μ.Δ.Ε. γίνεται
από τη ΣΕ μαζί με τον ορισμό του επιβλέποντα και των
μελών της εξεταστικής επιτροπής.
(ε) Οι μεταπτυχιακοί φοιτητές που δεν έχουν παρακολουθήσει και εξεταστεί επιτυχώς στο προπτυχιακό μά-
θημα «Τεχνικές Συγγραφής Επιστημονικής Εργασίας» ή
στο αντίστοιχο μάθημα του προγράμματος σπουδών του
προπτυχιακού τμήματος προέλευσης, υποχρεούνται να
παρακολουθήσουν το μάθημα αυτό στο πρώτο εξάμηνο
σπουδών τους και να εξεταστούν επιτυχώς, ώστε να τους
επιτραπεί η δήλωση του μαθήματος «Μεταπτυχιακή Διπλωματική Εργασία». Η αντιστοίχιση γίνεται με απόφαση
της ΣΤ κατόπιν σχετικού αιτήματος του φοιτητή. Τα ECTS
και η βαθμολογία του μαθήματος αυτού δεν προσμετρώνται στα ECTS του Π.Μ.Σ. Είναι δυνατό να ζητηθεί
από μεταπτυχιακούς φοιτητές η παρακολούθηση και
επιτυχής εξέταση και σε άλλα μαθήματα του ΠΠΣ του
τ.Μ.Ε.Τ., εάν κριθεί από τους αρμόδιους διδάσκοντες ότι
απαιτούνται περισσότερες γνώσεις. Τα ECTS και η βαθμολογία των μαθημάτων αυτών δεν προσμετρώνται στα
ECTS του Π.Μ.Σ., αλλά καταγράφονται στο Παράρτημα
Διπλώματος.
(στ) Για την ολοκλήρωση του Π.Μ.Σ., ο φοιτητής θα
πρέπει να έχει συμπληρώσει εξήντα (60) πιστωτικές μονάδες ECTS.
(ζ) Η διδασκαλία και παρακολούθηση των μαθημάτων
του Π.Μ.Σ. γίνεται αποκλειστικά δια ζώσης.
(η) Η διδασκαλία και η παρακολούθηση των μαθημάτων του Π.Μ.Σ. μπορεί να συνδυάζεται με διδακτική/
ερευνητική/καλλιτεχνική απασχόληση και άσκηση μεταπτυχιακών φοιτητών και σε άλλες διδακτικές/ερευνητι-
κές/καλλιτεχνικές δραστηριότητες του τ.Μ.Ε.Τ.
(θ) Η οργάνωση της διδασκαλίας των μαθημάτων είναι
αποκλειστική ευθύνη του διδάσκοντα. Κάθε γνωστικό
αντικείμενο μπορεί να προσφέρεται από έναν διδάσκοντα ή σε συνδιδασκαλία από μόνιμο διδακτικό προσω-
πικό του τ.Μ.Ε.Τ.
(ι) Η παρακολούθηση όλων των μαθημάτων του Π.Μ.Σ.
και η ενεργή συμμετοχή των φοιτητών στα εργαστήρια,
στα σεμινάρια και στις πρακτικές ασκήσεις είναι υποχρεωτική.
(ια) Για κάθε μάθημα του Π.Μ.Σ. εκτός από την Μ.Δ.Ε.
και από το Εργαστήριο Συγγραφής Μ.Δ.Ε., οι φοιτητές
δικαιούνται, και μόνο εφόσον το έχουν παρακολουθήΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
σει, να εξεταστούν το μέγιστο τέσσερις (4) φορές: α)
στην εξεταστική στην οποία υπάγεται αυτό το μάθημα
(μέγιστο 2 φορές) και β) στην επαναληπτική εξεταστική
του Σεπτεμβρίου (μέγιστο δύο φορές). Η διάταξη αυτή
περιλαμβάνει και την εξέταση μαθημάτων του προπτυχιακού προγράμματος σπουδών, τα οποία έχει οριστεί
να παρακολουθήσει και να εξεταστεί ο φοιτητής (π.χ.
Τεχνικές Συγγραφής Επιστημονικής Εργασίας»). Στις περιπτώσεις παράτασης σπουδών για εξαιρετικούς λόγους
πέραν του μέγιστου επιτρεπτού χρόνου φοίτησης των
δύο ακαδημαϊκών ετών, δεν επεκτείνεται αντίστοιχα η
δυνατότητα εξέτασης πέραν του μεγίστου ορίου των
τεσσάρων εξεταστικών. Κατά συνέπεια, εάν ένας φοιτητής έχει αποτύχει ή δεν προσήλθε σε εξέταση μαθήμα-
τος τέσσερις φορές δεν δικαιούται σε καμία περίπτωση
παράτασης σπουδών.
4.4. Πρόγραμμα μαθημάτων
(α) Τα προσφερόμενα μαθήματα, ο τύπος τους η εβδομαδιαίες ώρες διδασκαλίας τους και τα ECTS τους φαί-
νονται στον παρακάτω πίνακα:
Επιστήμες και Τέχνες της Μουσικής
α/α
Μάθημα
Τύπος
Ώρες διδασκαλίας/εβδ.
ECTS
Α’ ΕΞΑΜΗΝΟ
Καλλιτεχνικό Αντικείμενο - Πρακτική
Άσκηση Ι
ΥΕ
1-3(ΑΕ ή ΟΕ), ανάλογα με τη
φύση του αντικειμένου (ατομικόομαδικό)
Επιστημονικό Αντικείμενο - Πρακτική
Άσκηση Ι
ΥΕ
3 (ΟE ή Δ)
Εργαστήριο Συγγραφής Μεταπτυχιακής
Διπλωματικής Εργασίας
Υ
3 (ΕΠ)
Σύνολο ECTS εξαμήνου
Β’ ΕΞΑΜΗΝΟ
Καλλιτεχνικό Αντικείμενο - Πρακτική
Άσκηση ΙΙ
ΥΕ
1-3 (ΑΕ ήΟΕ), ανάλογα με τη
φύση του αντικειμένου (ατομικόομαδικό)
Επιστημονικό Αντικείμενο - Πρακτική
Άσκηση ΙΙ
ΥΕ
3 (ΟE ή Δ)
Μεταπτυχιακή Διπλωματική Εργασία
Υ
3 (ΕΠ)
Σύνολο ECTS εξαμήνου
ΓΕΝΙΚΟ ΣΥΝΟΛΟ ECTS 60
Επεξηγήσεις πίνακα:
AE ή ΟΕ = Ατομικό ή Ομαδικό Εργαστηριακό, ΕΠ = Επίβλεψη, Δ = Διάλεξη.
(β) Σε συνάφεια με το «Καλλιτεχνικό Αντικείμενο - Πρακτική Άσκηση Ι-ΙΙ», ο φοιτητής συμμετέχει υποχρεωτικά
σε όλες τις εξαμηνιαίες παραγωγές (δοκιμές και παραστάσεις) των συνόλων του τ.Μ.Ε.Τ. Αντιστοίχως, σε συνάφεια
με το «Επιστημονικό Αντικείμενο - Πρακτική Άσκηση Ι-ΙΙ», ο φοιτητής συμμετέχει υποχρεωτικά σε ενεργά ερευνητικά, επιστημονικά ή παιδαγωγικά πρότζεκτ του διδάσκοντα εφόσον αυτό συστήνεται από τον διδάσκοντα του
μαθήματος.
Για τη δήλωση και την παρακολούθηση των «Καλλιτεχνικό Αντικείμενο - Πρακτική Άσκηση ΙΙ» και
«Επιστημονικό Αντικείμενο - Πρακτική Άσκηση ΙΙ», δεν απαιτείται η επιτυχής εξέταση στα
«Καλλιτεχνικό Αντικείμενο - Πρακτική Άσκηση Ι» και «Επιστημονικό Αντικείμενο - Πρακτική Άσκηση Ι» αντίστοιχα.
(γ) Το επιλεγόμενο ΚΑ πρέπει να είναι συναφές με το αντικείμενο της ακρόασης επιλογής του υποψηφίου. Αλλαγή
καλλιτεχνικού αντικειμένου επιτρέπεται σε εξαιρετικές περιπτώσεις, μόνο κατόπιν αιτήσεως του φοιτητή, ακρόασης
στο νέο αντικείμενο και έγκρισης από τη ΣΤ. Σε κάθε περίπτωση, και τα δύο καλλιτεχνικά αντικείμενα πρέπει να
είναι συναφή με το περιεχόμενο ακρόασης του φοιτητή για ένταξη στο Π.Μ.Σ.
(δ) Για κάθε προσφερόμενο κύκλο Π.Μ.Σ., η ΣΤ αποφασίζει ποια επιμέρους μαθήματα θα προσφερθούν στο πλαίσιο του «Καλλιτεχνικό Αντικείμενο - Πρακτική Άσκηση Ι-ΙΙ» και του «Επιστημονικό Αντικείμενο - Πρακτική Άσκηση
Ι-ΙΙ» και ποιοι θα είναι οι διδάσκοντες των μαθημάτων. Όλα τα προσφερόμενα μαθήματα ανακοινώνονται στην
πρόσκληση ενδιαφέροντος.
Στην ίδια συνέλευση ορίζονται και οι διδάσκοντες που θα επιβλέψουν Μ.Δ.Ε.. Ο συνολικός ανώτατος αριθμός
επιβλεπόμενων Μ.Δ.Ε. ανά διδάσκοντα ορίζεται σε έξι (6).
4.5. Χρονικός προγραμματισμός
Το πρόγραμμα αρχίζει το χειμερινό εξάμηνο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
(α) Η έναρξη και λήξη των μαθημάτων, οι εβδομάδες
αναπλήρωσης και η εξεταστική περίοδος του Π.Μ.Σ.
ακολουθούν το ακαδημαϊκό ημερολόγιο που εκδίδει το
Πανεπιστήμιο Μακεδονίας για το εκάστοτε ακαδημαϊκό
έτος και το προπτυχιακό πρόγραμμα σπουδών του ΤΜΕΤ.
(β) Κάθε εξάμηνο περιλαμβάνει δεκατρείς (13) εβδομάδες διδασκαλίας και δέκα έως δεκαπέντε (10-15) ημέρες
εξετάσεων. Για την κατοχύρωση κάθε εξαμηνιαίου μαθήματος, απαιτείται η παρακολούθηση τουλάχιστον των
4/5 των μαθημάτων, ήτοι απαιτούνται δέκα (10) εβδομαδιαίες παρουσίες. Αν η διδασκαλία κάποιου μαθήματος
διαρκέσει λιγότερο από δέκα (10) εβδομάδες, θεωρείται
ελλιπής και πρέπει να αναπληρωθεί. Για κάθε εξάμηνο
σπουδών ορίζεται τουλάχιστον μία εβδομάδα αναπλήρωσης μαθημάτων. Σε περίπτωση αναβολής κάποιου
μαθήματος, η αναπλήρωση πρέπει να γίνεται είτε μέσα
στις προγραμματισμένες εβδομάδες των μαθημάτων
είτε μέσα στην εβδομάδα αναπλήρωσης.
4.6. Δικαιώματα και Υποχρεώσεις φοιτητών
Οι μεταπτυχιακοί φοιτητές που γίνονται δεκτοί στο
Π.Μ.Σ. έχουν τα δικαιώματα και τις υποχρεώσεις που αναγράφει ο εκάστοτε εσωτερικός Κανονισμός του Πανεπι-
στημίου Μακεδονίας και συμπληρωματικά τις ακόλουθες
υποχρεώσεις στο Π.Μ.Σ.:
(α) Να παρακολουθούν κανονικά και ανελλιπώς τα μαθήματα του ισχύοντος προγράμματος σπουδών, υπο-
γράφοντας στο παρουσιολόγιο. Μεταπτυχιακός φοιτητής που παρακολούθησε μάθημα σε ποσοστό μικρότερο
των προβλεπόμενων ωρών διδασκαλίας ανά εξάμηνο
[ήτοι ελάχιστος αριθμός απαιτούμενων παρουσιών δέκα
(10)], θεωρείται ότι δεν παρακολούθησε το μάθημα, και
δεν δικαιούται εξέτασης.
(β) Να προσέρχονται στις προβλεπόμενες εξετάσεις
και να υποβάλλουν μέσα στις προβλεπόμενες προθεσμίες τις απαιτούμενες εργασίες για κάθε μάθημα.
(γ) Να υποβάλλουν κάθε εξάμηνο, μέσα στην προθεσμία που ανακοινώνεται από τη Γραμματεία, δήλωση
μαθημάτων σε έντυπη ή ηλεκτρονική μορφή, με το/α
μάθημα/τα επιλογής που θέλουν να παρακολουθήσουν.
(δ) Να υποβάλλουν στη Γραμματεία, πριν από την αξιολόγηση της Μ.Δ.Ε., υπεύθυνη δήλωση ότι στην εργασία
τους δεν εμπεριέχονται στοιχεία αντιγραφής/λογοκλοπής.
(ε) Να έχουν τακτοποιήσει πριν από την ορκωμοσία
τους όλες τις υποχρεώσεις τους προς το Ίδρυμα (π.χ. δανεισμός βιβλίων ή μουσικών οργάνων, υποβολή άλλων
εργασιών, κ.λπ.), διαφορετικά δεν θα έχουν δικαίωμα να
λάβουν οποιοδήποτε έγγραφο ολοκλήρωσης σπουδών
(πιστοποιητικό, αναλυτική βαθμολογία, βεβαίωση), να
ορκιστούν και να παραλάβουν το Δ.Μ.Σ. Για τα ανωτέρω
ισχύουν οι σχετικές διατάξεις του κανονισμού Α’ κύκλου
σπουδών του τ.Μ.Ε.Τ.
(στ) Να σέβονται και να τηρούν τις αποφάσεις των
συλλογικών οργάνων καθώς και την ακαδημαϊκή δεοντολογία.
(ζ) Να συμμετέχουν στις εκπαιδευτικές, καλλιτεχνικές
και ερευνητικές δραστηριότητες του τ.Μ.Ε.Τ. (σεμινάρια,
παρουσιάσεις, συναυλίες, επισκέψεις, συνέδρια/ημερίδες, διαλέξεις κ.λπ.).
(η) Να προσφέρουν έργο στην υποβοήθηση μαθημάτων, σε επιτηρήσεις, στη διδασκαλία εργαστηρίων και
γενικότερα όπου υπάρχει ανάγκη υποστήριξης τόσο του
προπτυχιακού όσο και του μεταπτυχιακού προγράμματος του τ.Μ.Ε.Τ.
H φύση του επικουρικού έργου και ο αριθμός των
ωρών απασχόλησης των φοιτητών καθορίζονται από
τη ΣΕ. Ηδιδακτικήαυτή εμπειρία θα αναγράφεται στο
Παράρτημα Διπλώματος.
(θ) Να είναι ενημερωμένοι για τον Κανονισμό του
Π.Μ.Σ., τον Εσωτερικό Κανονισμό του Ιδρύματος, τον
Κώδικα Δεοντολογίας, και τους λοιπούς επιμέρους κανονισμούς λειτουργίας του Ιδρύματος που τους αφορούν
και να τους εφαρμόζουν με συνέπεια και υπευθυνότητα.
4.7. Αξιολόγηση και βαθμολογία των φοιτητών
(α) Οι εξετάσεις πραγματοποιούνται στο τέλος κάθε
εξαμήνου σε ημερομηνίες που προσδιορίζονται από τη
ΣΤ.
Δεν είναι δυνατή σε καμία περίπτωση η εξέταση
μαθήματος του χειμερινού εξαμήνου στην εξεταστική
του Ιουνίου ή μαθήματος του εαρινού εξαμήνου στην
εξεταστική Ιανουαρίου- Φεβρουαρίου. Η διάταξη αυτή
περιλαμβάνει και την εξέταση μαθημάτων του προπτυχιακού προγράμματος σπουδών, τα οποία έχει οριστεί
να παρακολουθήσει και να εξεταστεί ο φοιτητής (π.χ.
«Τεχνικές Συγγραφής Επιστημονικής Εργασίας»).
(β) Ο τρόπος αξιολόγησης και βαθμολόγησης των μεταπτυχιακών φοιτητών στα μαθήματα γίνεται με ευθύνη
του διδάσκοντα και περιγράφεται αναλυτικά στον Οδηγό
Σπουδών. Η αξιολόγηση των μεταπτυχιακών φοιτητών
στο «Καλλιτεχνικό Αντικείμενο - Πρακτική Άσκηση Ι-ΙΙ»
γίνεται από τριμελή επιτροπή που ορίζεται από τη ΣΤ.
(γ) Στην αξιολόγηση μπορεί να περιλαμβάνεται η συμμετοχή και επίδοση στο μάθημα, καθώς και στα προβλε-
πόμενα από το πρόγραμμα του μαθήματος σεμινάρια,
εργασίες και ασκήσεις. Η βαθμολογία είναι στην κλίμακα
0-10, με υποδιαιρέσεις του +0,50, διατηρώντας ως βάση
το 5 και ανώτατη βαθμολογία το 10. Στην περίπτωση
που ο μέσος όρος βαθμολογίας δεν είναι ακέραιος ή
ακέραιος +0,50, στρογγυλοποιείται στην πλησιέστερη
αποδεκτή βαθμολογία, οι βαθμολογίες δε που είναι ακέραιες +0,25 ή +0.75 στρογγυλοποιούνται προς τα άνω
(στο +0,50 ή στην επόμενη ακέραιη μονάδα αντίστοιχα).
(δ) Η αξιολόγηση των επιδόσεων γίνεται με βάση την
ακόλουθη κλίμακα:
Π.Μ.Σ. στις Επιστήμες και Τέχνες της Μουσικής
ΑΡΙΣΤΑ 8,50-10
ΛΙΑΝ ΚΑΛΩΣ 6,50-8,49
ΚΑΛΩΣ 5-6,49
(ε) Οι φοιτητές που δεν έχουν εξεταστεί επιτυχώς έστω
και σε ένα από τα μαθήματα του Π.Μ.Σ. έως το πέρας του
μέγιστου χρόνου φοίτησης, διαγράφονται αυτοδικαίως
από το πρόγραμμα με απόφαση της ΣΤ.
(στ) Σε περίπτωση που ένας φοιτητής αποτύχει τρεις
φορές στην εξέταση του ίδιου μαθήματος, έχει το δικαίωμα να αιτηθεί από τη ΣΤ την επανεξέτασή του από
τριμελή επιτροπή διδασκόντων, οι οποίοι έχουν ίδιο ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
συναφές γνωστικό αντικείμενο με το εξεταζόμενο μάθημα. Από την επιτροπή αυτή εξαιρείται ο διδάσκων
του μαθήματος. Η δυνατότητα αυτή δίνεται μόνο στις
περιπτώσεις που ο φοιτητής συμμετείχε και απέτυχε σε
όλες τις εξεταστικές του εν λόγω μαθήματος.
(ζ) Για τους φοιτητές που δεν έχουν καλύψει τον απαιτούμενο από τον Κανονισμό ελάχιστο αριθμό παρουσι-
ών, το μάθημα θεωρείται ως μη διδαχθέν. Οι φοιτητές
αυτοί δεν έχουν δυνατότητα εξέτασης και πρέπει να
παρακολουθήσουν ξανά το μάθημα το επόμενο ακαδημαϊκό έτος.
(η) Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μάθη-
μα στο πρόγραμμα σπουδών και η οποία εκφράζεται με
τον αριθμό των πιστωτικών μονάδων (ECTS). Ο αριθμός
των πιστωτικών μονάδων (ECTS) του μαθήματος αποτελεί ταυτόχρονα και τον συντελεστή βαρύτητας αυτού
του μαθήματος.
Για τον υπολογισμό του βαθμού του τίτλου σπουδών
πολλαπλασιάζεται ο βαθμός κάθε μαθήματος με τον
αντίστοιχο αριθμό των πιστωτικών μονάδων (του μαθήματος) και το συνολικό άθροισμα των επιμέρους γινο-
μένων διαιρείται με το σύνολο των πιστωτικών μονάδων
που απαιτούνται για την απόκτηση του τίτλου. O τύπους
υπολογισμού του Βαθμού έχει ως εξής:
Βαθμός Μεταπτυχιακού = Σ(Βαθμός Μαθήματος Χ ECTS)
Σ(ECTS)
Ο παραπάνω τύπος ουσιαστικά ορίζει ότι ο συντελεστής βαρύτητας του κάθε μαθήματος στο βαθμό πτυχίου
είναι ίσος με τα ECTS του μαθήματος, όπως αυτά έχουν
οριστεί στον Κανονισμό του Π.Μ.Σ..
(θ) Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του Π.Μ.Σ. και του Τμήματος μέσα σε τέσσερις (4) εβδομάδες το αργότερο από την εξέταση του μαθήματος.
4.8. Μεταπτυχιακή Διπλωματική Εργασία (Μ.Δ.Ε.)
(α) Στο τέλος της εκπαιδευτικής διαδικασίας προβλέπεται η συγγραφή γραπτής εργασίας σχετικής με
το αντικείμενο του Π.Μ.Σ., η οποία ονομάζεται «Μεταπτυχιακή Διπλωματική Εργασία» (Μ.Δ.Ε.). Το θέμα της
Μ.Δ.Ε. επιλέγεται από τον φοιτητή σε συνεργασία με τον
επιβλέποντα και πρέπει να σχετίζεται με κάποιο από τα
καλλιτεχνικά ή τα επιστημονικά αντικείμενα που έχει
επιλέξει ο φοιτητής στο πλαίσιο του Π.Μ.Σ. Ο έλεγχος
της συνάφειας του θέματος της Μ.Δ.Ε. με κάποιο από
τα καλλιτεχνικά ή τα επιστημονικά αντικείμενα που έχει
επιλέξει ο φοιτητής, είναι ευθύνη του επιβλέποντος.
(β) Το αργότερο μέχρι το τέλος της κανονικής διάρκειας των μαθημάτων του πρώτου εξαμήνου σπουδών, ο
φοιτητής υποβάλει στη ΣΕ αίτηση στην οποία αναγράφονται: α) ο προτεινόμενος τίτλος της Μ.Δ.Ε., β) ο τίτλος
στην αγγλική γλώσσα, γ) ο προτεινόμενος επιβλέπων (με
τη σύμφωνη γνώμη του και την υπογραφή του), δ) τυχόν
συνεπιβλέπων, εφόσον προτείνεται από τον επιβλέποντα και με την υπογραφή του, ο οποίος πρέπει να έχει
επιστημονική ειδικότητα συναφή προς το αντικείμενο
της Μ.Δ.Ε., ε) προκαταρκτική βιβλιογραφία και στ) περίληψη της προτεινόμενης εργασίας. Οι ανωτέρω αιτήσεις
εγκρίνονται από τη ΣΕ.
Για τη δήλωση του μαθήματος «Μεταπτυχιακή Διπλωματική Εργασία» προαπαιτούμενο είναι ο φοιτητής να
έχει παρακολουθήσει επαρκώς και εξεταστεί επιτυχώς
στο μάθημα «Εργαστήριο συγγραφής Μεταπτυχιακή
Διπλωματική Εργασία».
(γ) Σε συνεννόηση με τον επιβλέποντα, η ΣΕ ορίζει για
κάθε μεταπτυχιακό φοιτητή τριμελή εξεταστική επιτροπή, στην οποία μετέχει υποχρεωτικά ο επιβλέπων και,
εφόσον έχει οριστεί, ο συνεπιβλέπων. Τα μέλη της επιτροπής είναι μέλη ΔΕΠ, ΕΕΠ ή ΕΔΙΠ του Τ.Μ.Ε.Τ. με την
ίδια ή συναφή επιστημονική ειδικότητα με το γνωστικό
αντικείμενο της Μ.Δ.Ε.
(δ) Οι μεταπτυχιακοί φοιτητές οφείλουν να παρουσιάζουν την πορεία εκπόνησης της εργασίας τους σε ανοι-
χτές συναντήσεις που διοργανώνονται στο πλαίσιο του
Π.Μ.Σ. Πρέπει, επίσης, να παρακολουθούν τις προγραμματισμένες από το τ.Μ.Ε.Τ. επιστημονικές συναντήσεις
και παρουσιάσεις των υποψηφίων διδακτόρων και των
μεταπτυχιακών συμφοιτητών τους (Colloquia), καθώς και
τις ανοικτές διαλέξεις ή τα ειδικά σεμιναριακά μαθήματα
που διοργανώνει το τ.Μ.Ε.Τ.
(ε) Δεν είναι δυνατή η ουσιαστική αλλαγή του θέματος
της Μ.Δ.Ε. παρά μόνο με απόφαση της ΣΕ, ύστερα από
αιτιολογημένη εισήγηση του επιβλέποντος καθηγητή.
Οποιαδήποτε αλλαγή στη διατύπωση του θέματος της
Μ.Δ.Ε. σε καμιά περίπτωση δεν αποτελεί λόγο για παράταση των προθεσμιών εκπόνησης και φοίτησης που
ορίζονται από τον παρόντα κανονισμό.
(στ) Η Μ.Δ.Ε. ολοκληρώνεται και υποβάλλεται για κρίση
το αργότερο μέχρι το τέλος του τελευταίου εξαμήνου σπουδών, στην τριμελή εξεταστική επιτροπή (περ. γ της παρού-
σας παραγράφου) που έχει ορισθεί με απόφαση της ΣΕ.
Μετά από την έγκριση της τριμελούς επιτροπής, και με
την προϋπόθεση ότι ο φοιτητής έχει περατώσει επιτυχώς
τις εξετάσεις σε όλα τα υπόλοιπα μαθήματα, ορίζεται και
κοινοποιείται έγκαιρα με ευθύνη του επιβλέποντος η
ημερομηνία υποστήριξης της Μ.Δ.Ε. και της συνοδευτικής μουσικής παράστασης (εφόσον περιλαμβάνεται), η
οποία είναι δημόσια. Πριν από την αποστολή της Μ.Δ.Ε.
στα υπόλοιπα (εκτός του Επιβλέποντα) μέλη της Τριμελούς Εξεταστικής Επιτροπής και την επίσημη υποστή-
ριξή της, προηγείται με ευθύνη του επιβλέποντος έλεγχος σε λογισμικό ανίχνευσης ομοιοτήτων ακαδημαϊκών
εργασιών. Η Αναφορά Ομοιότητας (Similarity Report)
που προκύπτει από τον έλεγχο αυτό αξιολογείται από
τον επιβλέποντα και στη συνέχεια κατατίθεται μαζί με
το κυρίως σώμα της εργασίας στην Τριμελή Επιτροπή.
(ζ) Οι φοιτητές δεν μπορούν να υποστηρίξουν την
Μ.Δ.Ε. εάν δεν έχουν ολοκληρώσει επιτυχώς τις σπουδές τους σε όλο τον υπόλοιπο κύκλο του Π.Μ.Σ.. Δικαι-
ούνται όμως να καταθέσουν την Μ.Δ.Ε. στην τριμελή
εξεταστική επιτροπή για έλεγχο πριν από την επιτυχή
ολοκλήρωση της εξέτασης των υπόλοιπων μαθημάτων.
Ο επιβλέπων/η επιβλέπουσα, μεριμνά για τον έγκαιρο
προγραμματισμό της υποστήριξης, ώστε αυτή να λάβει
χώρα μετά από την ολοκλήρωση όλων των υπόλοιπων
υποχρεώσεων του φοιτητή.
(η) Η εξεταστική επιτροπή μπορεί: (1) να ζητήσει μικρής έκτασης διορθώσεις, στις οποίες ο υποψήφιος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
ανταποκρίνεται εντός χρονικού διαστήματος είκοσι
(20) ημερών (εφόσον αυτό επιτευχθεί με ευθύνη του
επιβλέποντος, η επιτροπή καταθέτει τον τελικό βαθμό
στη Γραμματεία χωρίς περαιτέρω εξέταση), (2) να ζητήσει μεγάλης έκτασης διορθώσεις ή (3) να απορρίψει την
Μ.Δ.Ε.. Στην περίπτωση (1) υπεύθυνος για τον έλεγχο των
διορθώσεων είναι ο επιβλέπων. Στην περίπτωση (2) η
διορθωμένη εργασία κατατίθεται εκ νέου στα μέλη της
εξεταστικής επιτροπής χωρίς απαίτηση για επανεξέταση,
τουλάχιστον 3 μήνες μετά την πρώτη κρίση. Στην περίπτωση (3) ορίζεται από τη ΣΕ επανεξέταση της διορθω-
μένης εργασίας κατά την αμέσως επόμενη εξεταστική
περίοδο. Εάν ο υποψήφιος απορριφθεί και για δεύτερη
φορά διαγράφεται από το Π.Μ.Σ.
(θ) Ο φοιτητής υποχρεούται να καταθέσει την Μ.Δ.Ε.
σε ψηφιακή μορφή στην «ΨΗΦΙΔΑ - Ιδρυματικό Αποθετήριο» του Πανεπιστημίου Μακεδονίας.
Σε περίπτωση που η Μ.Δ.Ε. περιλαμβάνει και συναυλία
ή παράσταση, κατατίθεται και το αντίστοιχο ηχητικό/
οπτικοακουστικό ψηφιακό αρχείο. Οι ολοκληρωθείσες
Μ.Δ.Ε. αναρτώνται υποχρεωτικά στο διαδικτυακό τόπο
της οικείας Σχολής.
4.9. Διαχείριση φοιτητικών παραπόνων και ενστάσεων
Η Σ.Τ. συγκροτεί κατόπιν εισήγησης της Σ.Ε., Επιτροπή
Διαχείριση Παραπόνων, η οποία αποτελείται από τον
Διευθυντή του Π.Μ.Σ., ένα μέλος της Σ.Τ. και τον εκπρόσωπο των φοιτητών/φοιτητριών στη Σ.Τ. και έχει διετή
θητεία. Η Επιτροπή δέχεται τα παράπονα και τις ενστάσεις των μεταπτυχιακών φοιτητών και δεσμεύεται να
ακολουθεί την ισχύουσα πολιτική προστασίας δεδομένων προσωπικού χαρακτήρα. Η Επιτροπή αποφασίζει
οριστικά και αμετάκλητα για κάθε ζήτημα που τίθεται.
Εάν το κρίνει σκόπιμο, παραπέμπει το ζήτημα στην Σ.Τ.
Τα βήματα της διαδικασίας διαχείρισης είναι τα εξής:
Διατύπωση παραπόνου ή ενστάσεως (διαμαρτυρίας):
Ο φοιτητής συμπληρώνει τη σχετική ηλεκτρονική
φόρμα παραπόνων και ενστάσεων και την αποστέλλει
στη Γραμματεία, η οποία την προωθεί στην Επιτροπή
Διαχείρισης Παραπόνων. Στην αίτηση μπορεί να ζητεί
προφορική ακρόαση. Για να γίνουν αποδεκτά τα ανωτέρω αιτήματα οφείλουν να συμμορφώνονται με τους
κανόνες της ακαδημαϊκής δεοντολογίας.
Η Επιτροπή συνεδριάζει και αποφασίζει με σχετική
τεκμηρίωση για τα υποβληθέντα παράπονα/ενστάσεις,
διασφαλίζοντας πάντα την πολιτική απορρήτου και τα
προσωπικά δεδομένα των αιτούντων. Η ακρόαση ή μη
των αιτούντων επαφίεται στη διακριτική ευχέρεια της Επιτροπής. Η Επιτροπή εντός εύλογου χρονικού διαστήματος
το οποίο δεν μπορεί να υπερβαίνει τις 30 ημέρες, απαντά
γραπτώς ή προφορικώς για τις ενέργειες που έχουν πραγματοποιηθεί προς επίλυση του παραπόνου/ενστάσεως
καθώς και για τυχόν αποφάσεις που έχουν ληφθεί.
Η απόφαση της Επιτροπής είναι οριστική και δεν επιδέχεται ένστασης ή επανεξέτασης.
Υπόδειγμα για το «Υπόμνημα αιτήματος παραπόνων/
ενστάσεων», αναρτάται στην ιστοσελίδα του Π.Μ.Σ..
4.10. Σύμβουλοι Σπουδών
Με εισήγηση της Σ.Ε. και απόφαση της Σ.Τ. ορίζονται οι
Σύμβουλοι Σπουδών του Π.Μ.Σ. Ο θεσμός του Συμβούλου Σπουδών αποσκοπεί στην προσφορά συμβουλευτι-
κού έργου για την βελτίωση του επιπέδου σπουδών στο
Π.Μ.Σ. Τον ρόλο του Συμβούλου Σπουδών μπορούν να
λάβουν μέλη Δ.Ε.Π. που διδάσκουν στο Π.Μ.Σ..
Οι σύμβουλοι σπουδών ορίζονται εκ περιτροπής, με
ετήσια θητεία η οποία αρχίζει την 1η Σεπτεμβρίου κάθε
ακαδημαϊκού έτους.
Ο Σύμβουλος Σπουδών: α) ενημερώνει, πληροφορεί
και συμβουλεύει τον/την μεταπτυχιακό/ή φοιτητή/τρια
για το πρόγραμμα σπουδών, β) συζητά την πορεία των
σπουδών του/της μεταπτυχιακού/κής φοιτητή/τριας και
την μετέπειτα επαγγελματική σταδιοδρομία του/της, γ)
παρακινεί τον/την μεταπτυχιακό/η φοιτητή/τρια σε σχέση με τις σπουδές του, δ) παρέχει ιδιαίτερη υποστηρι-
κτική φροντίδα στον/στην μεταπτυχιακό/ή φοιτητή/τρια
που αντιμετωπίζει οικογενειακές, προσωπικές ή άλλες
δυσκολίες για την επιτυχή περάτωση των σπουδών του,
και ε) ενημερώνει τον/την μεταπτυχιακό/ή φοιτητή/τρια
για τις προοπτικές διδακτορικών σπουδών.
Για την λειτουργία του θεσμού του Συμβούλου Σπουδών, ακολουθούνται τα σχετικά άρθρα του εσωτερικού
Κανονισμού του Πανεπιστημίου Μακεδονίας.
Για κάθε ακαδημαϊκό έτος, η Γραμματεία του Π.Μ.Σ. συντάσσει πίνακα όπου ανακοινώνει τους συμβούλους των
φοιτητών και ενημερώνει προσωπικά τον κάθε φοιτητή
για το ποιος είναι ο σύμβουλος σπουδών του.
4.11. Λόγοι και διαδικασία διαγραφής
Οι λόγοι διαγραφής φοιτητών από το Π.Μ.Σ. είναι οι
εξής:
α) Η μη τήρηση των υποχρεώσεων του φοιτητή ή η
παραβίαση των κείμενων διατάξεων σε ότι αφορά πειθαρχικά παραπτώματα
β) Η αντιγραφή στις εξετάσεις ή στην εκπόνηση εργασιών ή στην επίλυση ασκήσεων
γ) Η χρήση ιδεών, μεθόδων και αποτελεσμάτων, ή
αντιγραφή μέρους εργασιών άλλων επιστημόνων χωρίς
αναφορά σε αυτούς στη Μ.Δ.Ε. ή σε άλλες εργασίες (βλ.
«Λογοκλοπή», άρθρο 8)
δ) Η μη επιτυχής εξέταση στη Μ.Δ.Ε. για δύο (2) φορές
ή η μη συμμόρφωση προς τις διορθώσεις που προτείνονται από την Τριμελή Εξεταστική Επιτροπή
ε) Η παρέλευση του μέγιστου χρονικού ορίου ολοκλήρωσης σπουδών περιλαμβανόμενης της οποιασδήποτε
παράτασης έχει δοθεί
στ) η αποτυχία στην εξέταση ενός οποιουδήποτε μαθήματος για τέσσερις (4) φορές
ζ) η μη συμπλήρωση του απαραίτητου αριθμού παρουσιών ενός οποιουδήποτε μαθήματος για δύο εξά-
μηνα (χειμερινό ή εαρινό)
η) όταν υποβάλλουν σχετικό αίτημα οι ίδιοι οι φοιτητές.
Η διαγραφή των φοιτητών γίνεται από τη ΣΤ κατόπιν
εισήγησης της ΣΕ.
4.12. Απονομή του Διπλώματος Μεταπτυχιακών Σπουδών (Δ.Μ.Σ.) - Ορκωμοσία
(α) Στους μεταπτυχιακούς φοιτητές που περάτωσαν
με επιτυχία τις υποχρεώσεις φοίτησης, εξετάσεων και
υποστήριξης της Μ.Δ.Ε., όπως προβλέπονται από την
κείμενη νομοθεσία και τον παρόντα κανονισμό, απονέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
μεται ενιαίο Δίπλωμα Μεταπτυχιακών Σπουδών (Δ.Μ.Σ.)
στις «Επιστήμες και Τέχνες της Μουσικής (Master in
Music Sciences and Arts)», στο οποίο επισυνάπτεται
Παράρτημα Διπλώματος, σύμφωνα με την υπό στοιχεία
Φ5/72535/Β3/2006 (Β’ 1091) υπουργική απόφαση.
Οι φοιτητές στην τελετή αναγόρευσης (ορκωμοσίας)
λαμβάνουν ένα (1) αντίγραφο πτυχίου και το Παράρτημα
Διπλώματος στην ελληνική και αγγλική γλώσσα.
(β) Ο τύπος του διπλώματος παρατίθεται στο Παράρτημα Β’.
(γ) Η τελετή ορκωμοσίας (απαγγελία του ειδικού όρκου) πραγματοποιείται μετά το πέρας του κύκλου σπου-
δών, σε ημερομηνία που ορίζεται από τη ΣΤ, παρουσία
των αρχών των αρμόδιων οργάνων.
(δ) Ο τίτλος του Δ.Μ.Σ., είναι δημόσιο έγγραφο και
απονέμεται από το Π.Μ.Σ. στις «Επιστήμες και Τέχνες
της Μουσικής» κατά την τελετή ορκωμοσίας.
(ε) Το Δίπλωμα Μεταπτυχιακών Σπουδών δύναται να τυπώνεται σε καλαίσθητη ειδική περγαμηνή, για τους απο-
φοίτους που επιθυμούν να καταβάλλουν στο ταμείο του
Πανεπιστημίου Μακεδονίας το ποσό που αφορά τη δαπάνη
για την αγορά της μεμβράνης και τα έξοδα εκτύπωσής της.
Στο δίπλωμα αναγράφεται ο τίτλος του τ.Μ.Ε.Τ. και το
έμβλημα του ιδρύματος, η ημερομηνία ορκωμοσίας, η
ημερομηνία έκδοσης του Δ.Μ.Σ., ο τίτλος του Δ.Μ.Σ. και
τα στοιχεία του μεταπτυχιακού φοιτητή. Ο τίτλος υπογράφεται από τον Πρύτανη ή Αντιπρύτανη και από τον
Διευθυντή του Π.Μ.Σ.
(στ) Παράρτημα Διπλώματος: Το Δ.Μ.Σ. συνοδεύεται
από το Παράρτημα Διπλώματος (Diploma Supplement),
ένα επεξηγηματικό έγγραφο, το οποίο δεν υποκαθιστά
τον επίσημο τίτλο σπουδών ή την αναλυτική βαθμολογία
των μαθημάτων, και παρέχει πληροφορίες σχετικά με τη
φύση, το επίπεδο, το γενικότερο πλαίσιο εκπαίδευσης, το
περιεχόμενο και το καθεστώς των σπουδών, ενδεχόμενη
συμμετοχή στο πρόγραμμα ERASMUS+, τυχόν επικουρικό εκπαιδευτικό έργο που προσφέρθηκε από το φοιτητή
κατά τη διάρκεια των σπουδών του, παρακολούθηση σεμιναρίων της Βιβλιοθήκης και τυχόν επιπλέον μαθήματα
του προπτυχιακού κύκλου στα οποία εξετάστηκε επιτυχώς κατόπιν εισήγησης του αρμοδίου διδάσκοντος (βλ.
π.χ. παρ. 4.3). Στο Παράρτημα Διπλώματος δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του τίτλου στο εξωτερικό.
Το Παράρτημα Διπλώματος εκδίδεται αυτομάτως και
χωρίς καμία οικονομική επιβάρυνση στην ελληνική και
στην αγγλική γλώσσα.
Άρθρο 5
Όργανα διοίκησης και λειτουργίας
1. Σύμφωνα με το άρθρο 81 του v. 4957/2022 (Α’ 141),
είναι τα ακόλουθα:
α) Η Σύγκλητος του Πανεπιστημίου Μακεδονίας,
β) η Συνέλευση του Τμήματος,
γ) η Συντονιστική Επιτροπή (Σ.Ε.), και
δ) ο Διευθυντής του Π.Μ.Σ.
2. Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται με απόφαση της Συνέλευσης του Τμήματος.
3. Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ., καθώς και τα μέλη της Σ.Ε. και
της επιτροπής προγράμματος σπουδών δεν δικαιούνται
αμοιβής ή οιασδήποτε αποζημίωσης για την εκτέλεση
των αρμοδιοτήτων που τους ανατίθενται και σχετίζεται
με την εκτέλεση των καθηκόντων τους.
Αρμοδιότητες των Οργάνων του Προγράμματος Μεταπτυχιακών Σπουδών.
Οι αρμοδιότητες των οργάνων των Π.Μ.Σ., προβλέπονται στο άρθρο 82 του ν.4957/2022.
Επιτροπή Μεταπτυχιακών Σπουδών
Με απόφαση της Συγκλήτου κατόπιν πρότασης των
Κοσμητειών των Σχολών του Α.Ε.Ι., συγκροτείται Επιτροπή Μεταπτυχιακών Σπουδών. Η Επιτροπή αποτελείται
από ένα (1) μέλος Διδακτικού Ερευνητικού Προσωπικού
(Δ.Ε.Π.) από κάθε Σχολή του Α.Ε.Ι., ένα (1) μέλος που προέρχεται από τις κατηγορίες μελών Ειδικού Εκπαιδευτικού
Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), και Ειδικού Τεχνικού Εργαστηριακού
Προσωπικού (Ε.Τ.Ε.Π.) του Α.Ε.Ι. και τον Αντιπρύτανη,
που είναι αρμόδιος για ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία στην οργά-
νωση και συμμετοχή σε προγράμματα σπουδών δεύτερου κύκλου σπουδών. Η θητεία της Επιτροπής είναι
δύο (2) ακαδημαϊκά έτη. Ειδικά τα Α.Ε.Ι. όπου λειτουργεί
μόνο μια (1) Σχολή, εξαιρούνται της υποχρέωσης συγκρότησης Επιτροπής Μεταπτυχιακών Σπουδών. Η Επι-
τροπή Μεταπτυχιακών Σπουδών έχει τις αρμοδιότητες
που προβλέπονται από την παρ. 2 του άρθρου 79 του
ν. 4957/2022.
Άρθρο 6
Διδακτικό προσωπικό
(α) Τη διδασκαλία των μαθημάτων και τη διεξαγωγή
σεμιναρίων, ερευνητικών προγραμμάτων, εργαστηρίων,
πρακτικών ασκήσεων κ.λπ. του Π.Μ.Σ. αναλαμβάνουν
μέλη ΔΕΠ, ΕΕΠ και ΕΔΙΠ του τ.Μ.Ε.Τ.
Δικαίωμα επίβλεψης διπλωματικών εργασιών αναλαμβάνουν μέλη ΔΕΠ, ΕΕΠ και ΕΔΙΠ του τ.Μ.Ε.Τ. υπό την
προϋπόθεση ότι είναι κάτοχοι διδακτορικού διπλώματος.
(β) Οι διδάσκοντες του Π.Μ.Σ. είναι υποχρεωμένοι:
- Να τηρούν πιστά και επακριβώς το πρόγραμμα και
το ωράριο των παραδόσεων του μαθήματος
- Να τηρούν παρουσιολόγιο των φοιτητών.
- Να καθορίζουν το περιεχόμενο του μεταπτυχιακού
μαθήματος, ώστε αυτό να είναι έγκυρο και ευθυγραμμισμένο με τις τρέχουσες εξελίξεις στην ερευνητική ή/και
καλλιτεχνική πρακτική, και να μεριμνούν για την ανάρτησή του στον Οδηγό Σπουδών.
- Να φροντίζουν για τη ενημέρωση των φοιτητών αναφορικά με σύγχρονες τάσεις στη σχετική με τη μουσική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
έρευνα ή/και καλλιτεχνική πράξη, αξιοποιώντας, μεταξύ
άλλων, προσκεκλημένους ομιλητές εγνωσμένου κύρους
για την πείρα ή/και τις ειδικές γνώσεις τους (επισημαίνεται ότι σε καμία περίπτωση ο διδάσκων δεν επιτρέπεται
να μεταθέτει την ευθύνη της προετοιμασίας των δικών
του μαθημάτων στους προσκεκλημένους ομιλητές).
- Να συνεργάζονται με τους φοιτητές για θέματα που
αφορούν τις σπουδές τους και το συγκεκριμένο μάθημα
επί τουλάχιστον μία ώρα την εβδομάδα.
- Να υποβάλλουν, κατά την έναρξη του εξαμήνου προς
ενημέρωση στη Γραμματεία του Π.Μ.Σ. το αναλυτικό
πρόγραμμα, το οποίο θα καλύπτει σε εβδομαδιαία βάση
την ύλη για κάθε ενότητα του μαθήματος.
- Να υποβάλλουν στη Γραμματεία, μετά το πέρας των
εξετάσεων και εντός διαστήματος δεκαπέντε (15) ημερών τη σχετική αξιολόγηση και βαθμολογία των φοιτη-
τών, συμπεριλαμβανομένης και της Μ.Δ.Ε.
- Να αποδέχονται τον ορισμό τους ως «Σύμβουλοι
Σπουδών» των μεταπτυχιακών φοιτητών.
- Να σέβονται και να τηρούν τις αποφάσεις των οργάνων του Π.Μ.Σ. καθώς και την ακαδημαϊκή δεοντολογία.
Άρθρο 7
Κόστος Λειτουργίας του Προγράμματος
(α) Οικονομικοί πόροι του Π.Μ.Σ.
Η φοίτηση στο Π.Μ.Σ. «Επιστήμες και Τέχνες της Μουσικής (Master in Music Sciences and Arts)» παρέχεται
δωρεάν και οι διδάσκοντες του Π.Μ.Σ. δεν αμείβονται.
Η γραμματειακή και κάθε άλλου είδους υποστήριξη και
οι ανάγκες του Π.Μ.Σ. καλύπτονται από πόρους οι οποίοι
δύνανται να προέρχονται από: 1) δωρεές, χορηγίες και
πάσης φύσεως οικονομικές ενισχύσεις, 2) κληροδοτήματα, 3) πόρους από ερευνητικά έργα ή προγράμματα,
4) ιδίους πόρους του Πανεπιστημίου Μακεδονίας και 5)
τον κρατικό προϋπολογισμό ή το πρόγραμμα δημοσίων
επενδύσεων. (άρθρο 84 παρ. 1 του ν. 4957/2022, Α’ 141)
(β) Οι φοιτητές δικαιούνται υγειονομικής περίθαλψης, στέγασης, ακαδημαϊκής ταυτότητας/ή και ειδικού
εισιτηρίου, σίτισης, μειωμένων εξόδων συμμετοχής σε
πολιτιστικές ψυχαγωγικές εκδηλώσεις κ.λπ., πλην του
δικαιώματος παροχής δωρεάν διδακτικών συγγραμμάτων, και οτιδήποτε άλλου προβλέπεται από την κείμενη
νομοθεσία.
Αν, για οποιονδήποτε λόγο, η χρονική διάρκεια των
σπουδών υπερβεί τα δύο (2) εξάμηνα, ο φοιτητής δεν
δικαιούται πλέον τις φοιτητικές παροχές που ορίζει ο
νόμος.
Άρθρο 8
Λογοκλοπή
(α) Κατά τη συγγραφή εργασιών στο πλαίσιο των μαθημάτων ή την εκπόνηση της Μ.Δ.Ε., ο φοιτητής υποχρεού-
ται να αναφέρει στην εργασία του εάν χρησιμοποίησε τις
ιδέες ή/και τα λόγια άλλων. Η αντιγραφή και γενικότερα
κάθε παράβαση των διατάξεων περί πνευματικής ιδιοκτησίας θεωρείται σοβαρό ακαδημαϊκό παράπτωμα.
Λογοκλοπή θεωρείται η αντιγραφή εργασίας κάποιου
άλλου, καθώς και η χρησιμοποίηση εργασίας άλλου
(δημοσιευμένης ή μη) χωρίς τη δέουσα αναφορά. Η
παράθεση οποιουδήποτε υλικού τεκμηρίωσης, ακόμη
και από μελέτες του ιδίου του υποψηφίου, χωρίς σχετική αναφορά, στοιχειοθετεί, με απόφαση της ΣΤ, αίτιο
για διαγραφή του φοιτητή. Στις παραπάνω περιπτώσεις,
και μετά από αιτιολογημένη εισήγηση του επιβλέποντος
καθηγητή, η ΣΤ μπορεί να αποφασίσει τη διαγραφή του
φοιτητή από το πρόγραμμα. Οποιοδήποτε παράπτωμα
ή παράβαση ακαδημαϊκής δεοντολογίας παραπέμπεται
από το διδάσκοντα ή τον επιβλέποντα στη ΣΤ με σχετική
εισήγηση για τη διευθέτηση του προβλήματος.
(β) Ειδικά στην περίπτωση της Μ.Δ.Ε., αυτή θα πρέπει
να συνοδεύεται υποχρεωτικά από την εξής ενυπόγραφη δήλωση: «Δηλώνω υπεύθυνα ότι όλα τα στοιχεία σε
αυτήν την εργασία τα απέκτησα, τα επεξεργάστηκα και
τα παρουσιάζω σύμφωνα με τους κανόνες και τις αρχές
της ακαδημαϊκής δεοντολογίας, καθώς και τους νόμους
που διέπουν την πνευματική ιδιοκτησία. Επίσης, δηλώνω
υπεύθυνα ότι, όπως απαιτείται από αυτούς τους κανόνες, αναφέρομαι και παραπέμπω στις πηγές όλων των
στοιχείων που χρησιμοποιώ και τα οποία δεν συνιστούν
πρωτότυπη δημιουργία μου».
Άρθρο 9
Αξιολόγηση προγράμματος
(α) Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές σύμφωνα με την εσωτερική
διαδικασία αξιολόγησης που ορίζει το ίδρυμα.
(β) Κατά τη λήξη της θητείας της ΣΕ και με ευθύνη του
απερχόμενου Διευθυντή, συντάσσεται και υποβάλλεται
στη ΣΤ αναλυτικός απολογισμός του ερευνητικού και
εκπαιδευτικού έργου του Π.Μ.Σ., καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του Π.Μ.Σ..
Άρθρο 10
Πειθαρχικά ζητήματα
Για τα πειθαρχικά ζητήματα, ισχύουν τα προβλεπόμενα
στον Κεφάλαιο ΚΒ’ «Πειθαρχικό Δίκαιο Φοιτητών» του
ν. 4957/2022 (Α’ 141) και στον κανονισμό του Πανεπιστημίου Μακεδονίας.
Άρθρο 11
Υλικοτεχνική υποδομή
Η υπάρχουσα υλικοτεχνική υποδομή του τ.Μ.Ε.Τ. και
του ΠΑΜΑΚ θα καλύπτει τις ανάγκες λειτουργίας του
Π.Μ.Σ. (κατάλληλη κτιριακή υποδομή, βιβλιοθήκη, οπτικοακουστικά μέσα, Η/Υ). Για τη στήριξη της διδασκαλί-
ας μπορεί επίσης να χρησιμοποιηθούν τα εργαστήρια
του τμήματος καθώς επίσης και οι αίθουσες πιάνου του
τ.Μ.Ε.Τ.
ΠΑΡΑΡΤΗΜΑ Α’
Περιγραφή μαθημάτων:
ΚΑΛΛΙΤΕΧΝΙΚΟ ΑΝΤΙΚΕΙΜΕΝΟ - ΠΡΑΚΤΙΚΗ ΑΣΚΗΣΗ I-II
Το Καλλιτεχνικό Αντικείμενο - Πρακτική Άσκηση Ι-ΙΙ
είναι εργαστηριακό μάθημα με εστίαση στη μουσική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
πράξη (οργανική ή φωνητική εκτέλεση, διεύθυνση οργανικών ή φωνητικών συνόλων, σύνθεση και ποιητική).
Το πρόγραμμα προσφέρει ένα μεγάλο εύρος ομαδικών
καλλιτεχνικών αντικειμένων, και, εφόσον το επιτρέπει
ο φόρτος εργασίας του διδακτικού προσωπικού, ατομικά καλλιτεχνικά αντικείμενα. Σκοπός του μαθήματος
είναι η απόκτηση γνώσεων και δεξιοτήτων υψηλού
επιπέδου στο καλλιτεχνικό πεδίο των ενδιαφερόντων
των φοιτητών που το παρακολουθούν. Με την επιτυχή
ολοκλήρωση του μαθήματος, οι φοιτητές θα είναι σε
θέση να ανταποκριθούν στις τεχνικές, εκφραστικές και
εκτελεστικές απαιτήσεις του ρεπερτορίου, καθώς και να
επικοινωνήσουν τις γνώσεις και δεξιότητες που απέκτησαν μέσω της διδακτικής πράξης.
Στο πλαίσιο του Καλλιτεχνικού Αντικειμένου - Πρακτική Άσκηση Ι-ΙΙ, όλοι οι φοιτητές είναι υποχρεωμένοι
να συμμετέχουν σε εποπτευόμενη πρακτική άσκηση, η
οποία μπορεί να περιλαμβάνει, ενδεικτικά: συμμετοχή
σε συναυλίες, προετοιμασία ή/και τεχνική υποστήριξη
συναυλιών, ηχοληψίες, διδασκαλίες σε δημόσιους ή ιδιωτικούς εκπαιδευτικούς φορείς κ.λπ.
ΕΠΙΣΤΗΜΟΝΙΚΟ ΑΝΤΙΚΕΙΜΕΝΟ - ΠΡΑΚΤΙΚΗ ΑΣΚΗΣΗ
Ι-ΙΙ
Το Επιστημονικό Αντικείμενο - Πρακτική Άσκηση Ι-ΙΙ
αφορά στα διάφορα επιστημονικά πεδία που έχουν
τη μουσική ως αντικείμενο μελέτης και θεραπεύονται
από το Τμήμα (π.χ. Ιστορική Μουσικολογία, Θεωρία της
Μουσικής, Εθνομουσικολογία, Μουσική Παιδαγωγική,
Μουσική Τεχνολογία, Μουσική Ψυχολογία κ.ά.). Ανάλογα
με τα προσωπικά τους ενδιαφέροντα και σε σχέση με το
επιλεχθέν καλλιτεχνικό αντικείμενο και το αντικείμενο
θεματικής εστίασης της διπλωματικής τους εργασίας, οι
φοιτητές επιλέγουν από μια δεξαμενή προσφερόμενων
μαθημάτων. Πέρα από το επιστημονικό πεδίο στο οποίο
εμπίπτουν, τα μαθήματα αυτά είναι σχεδιασμένα έτσι
ώστε να ενθαρρύνουν την πολυδύναμη διασύνδεση του
γνωστικού τους αντικειμένου με την καλλιτεχνική πράξη
και τον συσχετισμό τους με το καλλιτεχνικό αντικείμενο
των φοιτητών. Στο πλαίσιο αυτό, οι φοιτητές μπορούν να
μελετήσουν τους τρόπους με τους οποίους τα πορίσματα
της επιστημονικής έρευνας μπορούν να ενημερώσουν
την καλλιτεχνική πράξη, αλλά και τους καινοτόμους τρόπους με τους οποίους η ίδια η καλλιτεχνική πράξη μπορεί
να αποτελέσει πηγή παραγωγής επιστημονικής γνώσης
(art-based research). Στο πλαίσιο του Επιστημονικού
Αντικειμένου - Πρακτική Άσκηση Ι- ΙΙ, όλοι οι φοιτητές
είναι υποχρεωμένοι να συμμετέχουν σε ενεργά ερευνητικά, επιστημονικά ή παιδαγωγικά πρότζεκτ, εφόσον
αυτό συστήνεται από τον διδάσκοντα του μαθήματος.
ΕΡΓΑΣΤΗΡΙΟ ΣΥΓΓΡΑΦΗΣ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ
Το εργαστηριακό αυτό μάθημα έχει ως στόχο την εξοικείωση των φοιτητών με τις πρακτικές διαμόρφωσης
ενός ερευνητικού ερωτήματος, προκαταρκτικής βιβλιογραφικής έρευνας και επισκόπησης δευτερογενών
πηγών, και σύνταξης πρότασης έρευνας σε σχέση με το
πεδίο των ενδιαφερόντων τους. Για την επίτευξη του στόχου αυτού, το μάθημα πραγματοποιείται συνδυαστικά με
τη μορφή διαλέξεων, ομαδικών σεμιναριακών μαθημάτων και ατομικών συναντήσεων για τον συντονισμό της
επιβλεπόμενης ανεξάρτητης μελέτης που καλείται κάθε
φοιτητής να εκπονήσει στο πλαίσιο του μαθήματος. Ένα
από τα τελικά παραδοτέα του μαθήματος αφορά στην
πρόταση εκπόνησης Μ.Δ.Ε. την οποία υποβάλλουν οι
φοιτητές στη ΣΤ προς έγκριση μέχρι το τέλος του πρώτου
εξαμήνου σπουδών.
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Η Μ.Δ.Ε. που επιλέγει να εκπονήσει κάθε φοιτητής
οφείλει να σχετίζεται με κάποιο από τα καλλιτεχνικά ή τα
επιστημονικά αντικείμενα που έχει επιλέξει ο φοιτητής
στο πλαίσιο του Π.Μ.Σ.. Η εργασία δύναται να λάβει μία
από τις εξής εναλλακτικές μορφές: α) Αμιγώς κειμενική
εργασία έκτασης 12.000-20.000 λέξεων ή β) Κειμενική
εργασία έκτασης 8.000-12.000 λέξεων που συνδυάζεται με συναυλία/παράσταση, το πρόγραμμα της οποίας
οφείλει να σχετίζεται με το θέμα της εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
ƴƧƵƧƵƷƬưƧ ƨƝ
ƸȺǗįİǈǄǋĮ ƩǈȺǊǙǋĮĲǎǐ ưİĲĮȺĲǑǒǈĮǉǙǌ ƶȺǎǑįǙǌ (Ʃ.ư.ƶ.) ĲǎǑ ƴ.ư.ƶ. ıĲǈǐ «ƪȺǈıĲǀǋİǐ ǉĮǈ Ʒƿǒǌİǐ
Ĳǆǐ ưǎǑıǈǉǀǐ (Master in Music Sciences and Arts)».
ƶƹƳƯƬ ƮƳƭƱƻƱƭƮƻƱ, ƧƱĬƵƻƴƭƶƷƭƮƻƱ ƪƴƭƶƷƬưƻƱ ƮƧƭ ƷƪƹƱƻƱ
ƷưƬưƧ ưƳƸƶƭƮƬƶ ƪƴƭƶƷƬưƬƶ ƮƧƭ ƷƪƹƱƬƶ
ƴƵƳīƵƧưưƧ ưƪƷƧƴƷƸƹƭƧƮƻƱ ƶƴƳƸƩƻƱ ƶƷƭƶ ƪƴƭƶƷƬưƪƶ ƮƧƭ ƷƪƹƱƪƶ ƷƬƶ ưƳƸƶƭƮƬƶ
(Master in Music Sciences and Arts)
ƪƴƭ ƴƵƸƷƧƱƪƭƧƶ
………………………………………………….……………………………
(ǎǌǎǋĮĲİȺǙǌǑǋǎ ƴǏǘĲĮǌǆ)
ƮƧĬƬīƬƷƬ/ƮƧĬƬīƬƷƵƭƧƶ
ưƪƷƧ Ƨƴƣ ƧƮƵƭƨƬ ƩƳƮƭưƧƶƭƧ
ƧƴƳƱƪưƪƷƧƭ
ıĲǎǌ/ıĲǆǌ ………………………………………………………………………
(ǎǌǎǋĮĲİȺǙǌǑǋǎ ȺĲǑǒǈǎǘǒǎǑ)
ƩƭƴƯƻưƧ ưƪƷƧƴƷƸƹƭƧƮƻƱ ƶƴƳƸƩƻƱ ƶƷƭƶ ƪƴƭƶƷƬưƪƶ ƮƧƭ ƷƪƹƱƪƶ ƷƬƶ ưƳƸƶƭƮƬƶ
ƶƷƭƶ ...........................................................................
(ǆǋİǏǎǋǆǌǁĮ ǎǏǉǔǋǎıǁĮǐ – ǎǊǎǄǏƾĳǔǐ)
ĬƪƶƶƧƯƳƱƭƮƬ, …………………………………………………………………………
(ǆǋƿǏĮ, ǋǀǌĮǐ, ƿĲǎǐ-ǎǊǎǄǏƾĳǔǐ)
Ƴ/Ƭ ƴƵƸƷƧƱƬƶ
Ƴ/Ƭ
ƩƭƪƸĬƸƱƷƬƶ/ƩƭƪƸĬƸƱƷƵƭƧ
ƴ.ư.ƶ. ƪƴƭƶƷƬưƪƶ ƮƧƭ ƷƪƹƱƪƶ ƷƬƶ ưƳƸƶƭƮƬƶ
……………………………………..……
……………………………………..….
(ǎǌǎǋĮĲİȺǙǌǑǋǎ ƴǏǘĲĮǌǆ)
(ǎǌǎǋĮĲİȺǙǌǑǋǎ Ʃ/ǌĲǀ Ʃ/ǌĲǏǈĮǐ)
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 5 Φεβρουαρίου 2024
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1022/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201022.pdf | Tokens: 59331]